Fia dés Foném håd ma fria õafåch a Ö gschrim, bis im frian 19tn Joahundat da Otto Wilhelm Masing (1763-1832) dés O mid da Tildn in d'estnische Schrift âigfiad håd, damid dé zwoa Laute a im Gschriwanen zan ausanãnda kena han. Baim SMS-schreim, baim Tschetn und baim e-Mail schreim, wos oft kõane Sondazaichn gibt, håd si in Estlãnd in lézda Zeid âibiagat, das ma schdåd an Õ a õafåch an 6a schreibt, oda a ö.